Komission direktiivi 78/365/ETY, annettu 31 päivänä maaliskuuta 1978, kaasun tilavuusmittareita koskevan jäsenvaltioiden lainsäädännön lähentämisestä annetun neuvoston direktiivin 71/318/ETY mukauttamisesta tekniikan kehitykseen toisen kerran



Virallinen lehti nro L 104 , 18/04/1978 s. 0026 - 0031

Suomenk. erityispainos Alue 13 Nide 8 s. 0127 - 132

Kreikank. erityispainos: Luku 13 Nide 7 s. 0112 - 117

Ruotsink. erityispainos Alue 13 Nide 8 s. 0127 - 132

Espanjank. erityispainos: Luku 13 Nide 8 s. 0175 - 180

Portugalink. erityispainos: Luku 13 Nide 8 s. 0175 - 180



KOMISSION DIREKTIIVI, annettu 31 päivänä maaliskuuta 1978, kaasun tilavuusmittareita koskevan jäsenvaltioiden lainsäädännön lähentämisestä annetun neuvoston direktiivin 71/318/ETY mukauttamisesta tekniikan kehitykseen toisen kerran (78/365/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/316/ETY(1), sellaisena kuin se on muutettuna liittymisasiakirjalla, ja erityisesti sen 17, 18 ja 19 artiklan, ottaa huomioon kaasun tilavuusmittareita koskevan jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/318/ETY(2), sellaisena kuin se on muutettuna komission direktiivillä 74/331/ETY(3), sekä katsoo, että huomioon ottaen kysymyksessä olevalla alalla tapahtuneen teknisen kehityksen direktiiviä 71/318/ETY on tarpeen muuttaa, ja tässä direktiivissä säädetyt toimenpiteet ovat mittauslaitteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 71/318/ETY liitteessä olevan I.B.3, I.B.4.1, I.B.8.2.3, I.B.9, II.6.3, III.2, III.4 ja III.5 kohtaa tämän direktiivin liitteen vastaavien kohtien mukaisesti. Lisätään tämän direktiivin liitteen II.5.2, II.7.2.7 ja III.6.2.3 kohdat direktiivin 71/318/ETY liitteeseen. 2 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset siten, että ne tulevat voimaan yhden vuoden kuluttua tämän direktiivin tiedoksi antamisesta, ja niiden on ilmoitettava tästä komissiolle viipymättä. 2. Jäsenvaltioiden on huolehdittava siitä, että niiden tässä direktiivissä tarkoitetuista kysymyksistä antamat kansalliset säännökset toimitetaan kirjallisina komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 31 päivänä maaliskuuta 1978. Komission puolesta Étienne DAVIGNON Komission jäsen (1) EYVL N:o L 202, 6.9.1971, s. 1 (2) EYVL N:o L 202, 6.9.1971, s. 21 (3) EYVL N:o L 189, 12.7.1974, s. 9 LIITE I LUKU 3. Lisälaitteet 3.1 Kaasun tilavuusmittarit voidaan varustaa: a) etukäteismaksulaitteella; b) pulssinantajilla, joiden ulostulossa on oltava merkintä yhden pulssin arvosta muodossa: "1 imp. ... m³ (tai dm³)" tai "1 m³ ... imp.". Nämä lisälaitteet asennettuina katsotaan mittariin kuuluviksi osiksi; ne on liitettävä kaasun tilavuusmittariin ETY-ensivakauksen yhteydessä. Niiden vaikutuksista mittarien mittausominaisuuksiin ei ole mitään erillisiä vaatimuksia. 3.2 Kaasumittarit voidaan varustaa ulosottoakseleilla, joilla voidaan ajaa irrotettavia lisälaitteita. Kaasumittarilta vaadittu vääntö asennettujen lisälaitteiden ajamiseksi ei saa vaikuttaa mittarin näyttämään enempää kuin II.5.2.1 ja III.5.2.1 kohdissa määritellyt arvot. 3.2.1 Jos mittarissa on vain yksi ulosottoakseli, sitä on kuvattava merkinnällä sen vakiosta muodossa "1 tr ... m³ (tai dm³)", suurimmasta sallitusta väännöstä muodossa "Mmax = ... N.mm" sekä pyörimissuunnasta. 3.2.2 Jos mittarissa on useampia ulosottoakseleita, jokaista niistä on kuvattava alaindeksillä varustetulla kirjaimella M muodossa "M1; M2;...Mn" sekä merkinnällä sen vakiosta muodossa "1 tr ... m³ (tai dm³)" ja pyörimissuunnasta. Seuraavan kaavan on oltava mittarissa, mieluiten arvokilvessä: k1 M1 + k2 M2 + ... + kn Mn ≤ A N.mm, jossa A edustaa suurimman sallitun väännön numeroarvoa akselilla, jolla on suurin vakio, kun vääntö kohdistetaan vain tähän akseliin; tätä akselia kuvataan tunnuksella M1; ki (i = 1; 2; ... n) on seuraavasti määriteltävä numeroarvo: ki = >NUM>C1 >DEN>Ci ; Mi (i = 1; 2; ... n) on tunnuksella Mi kuvatulle akselille kohdistuva vääntö; Ci (i = 1; 2; ... n) on tunnuksella Mi kuvatun akselin vakio. 3.2.3 Ulosottoakselien avoimet päät on suojattava sinetillä tai lisälaitteen ja mittarin välissä olevalla sinetöidyllä kytkennällä. 3.2.4 Mittalaitteen ja välipyörästön yhteys ei saa rikkoontua tai muuttua, jos I.B.3.2.1 ja I.B.3.2.2 kohdan sallittu vääntö kohdistetaan kolminkertaisena. 4. Merkinnät 4.1 Jokaisessa mittarissa on oltava seuraavat merkinnät näyttötaulussa tai arvokilvessä tai jaettuna näiden kahden välille: a) ETY-tyyppihyväksyntätunnus; b) valmistajan tunnus tai toiminimi; c) mittarin numero ja valmistusvuosi; d) mittarin kokotunnus: Tämä muodostuu isosta G-kirjaimesta, jota seuraa II tai III luvun mukainen numero; e) suurin tilavuusvirta muodossa: Qmax ... m³/h; f) pienin tilavuusvirta muodossa: Qmin ... m³/h (tai dm³); g) suurin käyttöpaine muodossa: pmax ... MPa (tai kPa tai Pa tai bar tai mbar); h) volumetrisille mittareille jaksollisen tilavuuden nimellisarvo muodossa: V ... m³ (tai dm³); i) tarvittaessa I.B.3.1 ja I.B.3.2 kohdassa mainitut merkinnät; nämä merkinnät voidaan tehdä muihin kilpiin tai itse mittariin. Näiden merkintöjen on oltava selvästi näkyviä, helposti luettavia ja pysyviä tavallisissa mittarin käyttöolosuhteissa. 8.2.3 Vakausmerkeille ja sineteille on varattava paikka: a) kaikkiin kilpiin, joissa on tässä liitteessä vaadittuja merkintöjä; b) kaikkiin osiin, joita ei muuten voi suojata käsittelyltä, joka - vaikuttaa mittarin näyttölaitteen näyttämään tai muuttaa näyttämää; - muuttaa tai rikkoo mittauslaitteen ja näyttölaitteen kytkennän; - poistaa tai sijoittaa väärin mittarin metrologisesti tärkeät osat; 9. ETY-tyyppihyväksyntä ja ETY-ensivakaus ETY-tyyppihyväksyntä ja ETY-ensivakaus kaasun tilavuusmittareille suoritetaan mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin mukaisesti. 9.1 ETY-tyyppihyväksyntä 9.1.1 ETY-tyyppihyväksyntähakemukseen kaasumittareille on liitettävä seuraavat asiakirjat: - kuvaus mittarista teknisine ominaisuuksineen ja toimintaperiaatteineen, - perspektiivipiirustus tai valokuva, - osaluettelo ja kuvaus osien materiaalista, - rakennepiirustus, johon on merkitty osaluettelon osat, - piirustus oikeassa mittakaavassa, - vakausmerkkien ja sinettien paikat näyttävä kaavakuva, - kaavakuva näyttölaitteesta ja virityslaitteesta, - metrologisesti tärkeistä osista piirustus oikeassa mittakaavassa, - kaavakuva näyttötaulusta ja merkinnöistä, - tarvittaessa kaavakuva I.B.3.1 kohdassa mainituista lisälaitteista, - tarvittaessa ulosottoakselien (I.B.3.2 kohta) ominaisuudet kuvaava taulukko, - luettelo toimitetuista asiakirjoista, - ilmoitus siitä, että tyypin mukaan valmistetut mittarit täyttävät turvallisuusvaatimukset ja erityisesti arvokilpiin merkittyä suurinta käyttöpainetta koskevat. 9.1.2 ETY-tyyppihyväksyntätodistukseen on kuuluttava: - sen henkilön nimi ja osoite, jolle ETY-tyyppihyväksyntätodistus on annettu; - tyypin nimi ja/tai kaupallinen nimitys; - tärkeimmät tekniset ja metrologiset ominaisuudet, kuten esimerkiksi pienin tilavuusvirta, suurin käyttöpaine, yhdyskappaleiden sisämittojen nimellisarvot ja volumetrisillä kaasumittareilla jaksollisen tilavuuden nimellisarvo; - ETY-tyyppihyväksyntämerkki; - ETY-tyyppihyväksynnän voimassaoloaika; - ulosottoakselein varustetuilla mittareilla: a) jos mittarissa on vain yksi ulosottoakseli, I.B.3.2.1 kohdassa mainitut akselin ominaisuudet; b) jos mittarissa on kaksi tai useampia ulosottoakseleita jokaisen akselin ominaisuudet ja I.B.3.2.2 kohdassa mainittu kaava; - Tiedot ETY-tyyppihyväksyntämerkkien, ETY-ensivakausmerkkien ja sinettien sijoituksesta tarvittaessa valokuvin tai piirustuksin; - luettelo ETY-tyyppihyväksyntätodistusta seuraavista asiakirjoista; - mahdolliset erikoishuomautukset. 9.2 ETY-ensivakaus 9.2.1 ETY-ensivakaukseen toimitettujen kaasumittarien on oltava käyttökunnossa. ETY-ensivakaus ei ole minkään I.B. 3.1 ja I.B. 3.2 kohdassa tarkoitetun mittariin kytketyn lisälaitteen toiminnan tai tarkkuuden tae. Lisälaitteisiin ei saa kiinnittää mitään ETY-vakausmerkkejä eikä ETY-sinettejä. II LUKU 5.2 Erityismääräyksiä 5.2.1 Kun ulosottoakseliin kohdistetaan kaasumittariin merkitty I.B. 3.2.1 ja I.B. 3.2.2 kohdan mukainen suurin vääntö, kaasumittarin näyttämä tilavuusvirralla Qmin ei saa vaihdella enempää kuin 1,5 %. 6.3 Erityismääräyksiä 6.3.1 Mittareihin, joiden käyttöpaine ylittää 0,1 MPa (1 baari), sovelletaan II.6.2 kohdan määräyksiä mekaanisen painehäviön osalta, mutta II.6.1 kohdassa mainittua kokonaispainehäviötä ei näille mittareille oteta huomioon. 6.3.2 Lisälaitteiden asentaminen ei saa nostaa kaasumittarin mekaanista painehäviötä enempää kuin 20 Pa (0,2 mbaari). 7.2.7 Jos mittarissa on yksi tai useampia ulosottoakseleita, vähintään kolme mittaria jokaista G-kokoa on testattava ilmalla, jonka tiheys on 1,2 kg/m³ (vrt. I.B.6.2 kohta) I.B.3.2.4 sekä II.5.2.1 ja II.6.3.2 kohdan määräysten täyttämiseksi. Jos mittarissa on useampia akseleita, testi on tehtävä akselilla, joka antaa huonoimman tuloksen. Saman G-koon mittareille testissä saatua pienintä vääntöarvoa käytetään suurimpana sallittuna vääntöarvona. Jos tyyppi käsittää mittareita eri G-kooissa, vääntötesti on tehtävä vain pienimmän G-koon mittarille edellyttäen, että sama vääntö on eritelty myös isommille mittareille ja että jälkimmäisen ulosottoakselilla on sama tai suurempi vakio. III LUKU 2. Tehoalue 2.1 Kaasumittareille sallitaan vain seuraavat alueet >TAULUKON PAIKKA> ja viimeisen viiden rivin kymmenen kerrannaiset. 4. Testiosa 4.1 Sovellettaessa I.B.5.2.2 kohdan a ja b alakohtaa testiosan askelarvo ei saa ylittää seuraavia arvoja: >TAULUKON PAIKKA> 4.2 Asteikon numeroiden väli ei saa ylittää: >TAULUKON PAIKKA> 5. Suurimmat sallitut virheet 5.1 Yleisiä määräyksiä 5.1.1 Suurimmat sallitut virheet, positiiviset ja negatiiviset, on annettu seuraavassa taulukossa: >TAULUKON PAIKKA> 5.1.2 Virheet eivät saa ylittää puolta suurimmasta sallitusta virheestä, jos ne kaikki ovat samanmerkkisiä. 5.2 Erityismääräykset 5.2.1 Kun ulosottoakseliin kohdistetaan kaasumittariin merkitty I.B.3.2.1 ja I.B.3.2.2 kohdan mukainen suurin vääntö, kaasun tilavuusmittarin näyttämä tilavuusvirralla Qmin ei saa vaihdella enempää kuin seuraavassa taulukossa annetut arvot: >TAULUKON PAIKKA> 6.2.3 Mittarit ulosottoakselilla 6.2.3.1 Jos mittarissa on yksi tai useampia ulosottoakseleita, vähintään kolme mittaria jokaista G-kokoa on testattava ilmalla, jonka tiheys on 1,2 kg/m³ (ks. I.B.6.2 kohta) I.B.3.2.4 ja III.5.2.1 kohdan määräysten täyttämiseksi. Jos mittarissa on useampia akseleita, testi on tehtävä akselilla, joka antaa huonoimman tuloksen. Saman G-koon mittareille testissä saatua pienintä vääntöarvoa käytetään suurimpana sallittuna vääntöarvona. Jos tyyppi käsittää mittareita eri G-ko'oissa, vääntötesti on tehtävä vain pienimmän G-koon mittarille edellyttäen, että sama vääntö on eritelty myös isommille mittareille ja että jälkimmäisen ulosottoakselilla on sama tai suurempi vakio. 6.2.3.2 Jos mittareilla on useita Qmin:n arvoja, vain III.6.2.3.1 kohdassa kuvattu testi pienimmälle Qmin:n arvolle on suoritettava. Sallitut väännöt muille tilavuusvirta-alueille voidaan laskea tästä testituloksesta. Muuttamista muille Qmin:n arvoille hallitsevat seuraavat säännöt: a) jos tilavuusvirta on vakio, virheen vaihtelu on verrannollinen vääntöön; b) jos vääntö on vakio, virheen vaihtelu kiertomäntämittareille on kääntäen verrannollinen tilavuusvirtaan ja turbiinimittareille kääntäen verrannollinen tilavuusvirran neliöön.